Diari Oficial de la Generalitat Valenciana


Sumari del DOGV 828, del 19-05-1988 (1988/811150)

DECRET 67/1988, de 9 de maig, del Consell de la Generalitat Valenciana, pel qual es modifica el Reglament Orgànic i Funcional de la Conselleria d'Obres Públiques, Urbanisme i Transports.
------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1988/05/09/67/dof/vci/html**

### Dades del document

Número de DOGV
:   828

Data del DOGV
:   19-05-1988

Secció del DOGV
:   DISPOSICIONS GENERALS

Número del document
:   1988/811150


Data del document
:   09-05-1988

Organisme emissor
:   Conselleria d'Obres Públiques,Urbanisme i Transports

Tipus de document
:   Decret

Anàlisi jurídica

Decret 67/1988, de 9 de maig, del Consell de la Generalitat Valenciana, pel qual es modifica el Reglament Orgànic i Funcional de la Conselleria d'Obres Públiques, Urbanisme i Transports.  
Atés que es va crear l?Organisme Autònom Gerència de Ports de la Generalitat Valenciana com a conseqüència de la previsió continguda en la disposició transitòria segona, en relació amb l'article cinqué, punt u, apartat c), de la Llei 3/1987, de 23 d'abril, sobre règim de gestió dels ports de la Generalitat Valenciana, cal que es faça immediatament la subsegüent adaptació de l'actual Reglament Orgànic i Funcional de la Conselleria d'Obres Públiques, Urbanisme i Transports, aprovat per Decret del Consell de la Generalitat Valenciana 158/1987, de 21 de setembre, pel que fa referència a l?àrea de ports de la Generalitat Valenciana.  
Efectivament, la creació de l'Organisme Autònom Gerència de Ports de la Generalitat Valenciana suposa desglossar la gestió global dels ports de la Generalitat en dos camps d'actuació diferenciats.  
Per una part, l'explotació dels ports i el manteniment i la conservació d'infrastructura, missió confiada a la Gerència de Ports i, per altra, llur planificació i l'execució de les noves infrastructures, les quals funcions s'assignen a la Direcció General d'Obres Públiques, a més de la genèrica relativa a la tutela i inspecció de l'Organisme Autònom, derivada de la seua adscripció legal a la Conselleria d'Obres Públiques, Urbanisme i Transports.  
Per tant, cal que es modifiquen les funcions derivades de les actuacions que com a proposta eleva la Gerència de Ports d'acord amb el que estableix la Llei 3/1987, i també les funcions atribuïdes al Conseller, Director General i Divisió de Ports i Costes, suprimint del Reglament Orgànic i Funcional de la Conselleria d'Obres Públiques, Urbanisme i Transports les funcions que aquest estableix per als Grups de Ports, les quals s'acumulen a les que estableix per a la Divisió de Ports i Costes, o passen a ser exercides per la Gerència de Ports.  
Per tot això, en compliment del que disposen els articles 35, 71, 40 i 70 de la Llei 5/1983, de 30 de desembre, de Govern Valencià, i a proposta del Conseller d'Obres Públiques, Urbanisme i Transports, amb la deliberació prèvia del Consell de la Generalitat Valenciana en la sessió del dia 9 de maig de 1988,  
DECRETE:  
Article únic  
Els articles vint-i-sis i vint-i-nou del Decret 158/1987, de 21 de setembre, del Consell de la Generalitat Valenciana, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports, són redactats d'aquesta manera:  
«Article vint-i-sis  
Un. La Direcció General d'Obres Públiques és l?òrgan directiu de la Conselleria d'Obres Públiques, Urbanisme i Transports que, sota la superior direcció del Conseller, programa i executa la política de la Conselleria i exerceix les seues competències en matèria de carreteres, obres hidràuliques, ports i costes.  
Dos. Són funcions de la Direcció General d'Obres Públiques en matèria de carreteres, obres hidràuliques, ports i costes:  
a) L?elaboració de propostes de planificació en les matèries abans assenyalades.  
b) La formulació dels diversos programes d'inversió relatius a aquestes.  
c) La gestió, la supervisió i el control de les obres incloses en els corresponents programes d'actuació.  
d) La promoció d'estudis i normativa tècnica relacionats amb les matèries indicades.  
c) Exercir la inspecció i tutela de les activitats desplegades per la Gerència de Ports, Organisme al qual correspon l'administració i explotació dels ports de la Generalitat Valenciana.  
f) Trametre els expedients d'autoritzacions i concessions de ports i instal·lacions esportives, ordenació dels ports de la Generalitat Valenciana.  
g) Administració i explotació de la xarxa de carreteres la titularitat de les quals correspon a la Generalitat Valenciana.  
h) Les funcions que la Llei 51/1974, de 19 de desembre, de Carreteres, atribueix als òrgans de l'Administració de l?Estat en relació amb les carreteres provincials i locals.  
i) Tramitació de les actuacions en relació amb la cooperació municipal en matèria d'infrastructura hidràulica.  
j) Les que, d'ara endavant, pogués encomanar-li el titular de la Conselleria, per delegació de les pròpies o per desplegament i complement de la normativa vigent.  
Tres. A més de les que estableix l'apartat anterior, és funció de la Direcció General d'Obres Públiques, en matèria de ports, la gestió de les instal·lacions portuàries no subjectes a concessió fins que no s'assignen a la Gerència de Ports.  
Són també funcions pròpies de la Direcció General d'Obres Públiques en relació amb els ports de la Generalitat Valenciana:  
- Establir la planificació general i l?específica per a cada port que aquella desenvolupe i formular els plans d'ordenació de naturalesa urbanística de les zones de servei dels ports.  
- Planificar i executar les inversions amb càrrec als Pressuposts de la Conselleria d'Obres Públiques, Urbanisme i Transports, la nova infrastructura portuària que es vaja a integrar en la Gerència de Ports per a explotar-la o es vaja a destinar a una altra finalitat.  
- Establir la planificació de les instal·lacions nàutic - esportives, independentment de la localització, així com la inspecció de l?explotació d'aquestes.  
- Dictar la normativa d'aplicació als ports de la Generalitat, en els termes de les disposicions legals que resulten d'aplicació.  
En aquesta matèria, correspon al Director General d'Obres Públiques:  
- Exercir la Vice-presidència del Comitè de Direcció de la Gerència de Ports, d'acord amb el que disposa l'article vuité de la Llei 3/1987, de 23 d'abril, sense perjudici de les funcions pròpies del President que li pogueren ser delegades.  
- Elevar, perquè siguen aprovats, les tarifes, els cànons i les revisions que siguen d?aplicació als ports de la Generalitat.  
- Elevar per a l'aprovació, els emprèstits i l'alienació d'actius proposats per la Gerència de Ports.  
- Atorgar les concessions i autoritzacions administratives, subjectes o no a cànon, per a l'ocupació de superfícies de domini públic a les zones de servei del ports, per al dret d'utilització de les instal·lacions i la prestació de serveis públics o per l'exercici d'activitats comercials o industrials a les zones esmentades, així com l'aprovació dels actes administratius complementaris d'acord amb la legislació de ports.  
- Elevar per aprovar-les, les plantilles i necessitats de personal de la Gerència de Ports.  
Elevar per aprovar-les, els programes anuals d'inversió de la Gerència de Ports.  
La Direcció General d'Obres Públiques, en relació amb els ports que en depenguen, elaborarà i proporcionarà a l'Administració de l?Estat les dades estadístiques corresponents a les que constitueixen el contingut de les memòries que dels ports de l'Administració de l?Estat confeccionen anualment.  
Quatre. Igualment correspon a la Direcció General d'Obres Públiques:  
a) Autoritzar les obres i instal·lacions d'abocaments en les aigües del litoral valencià.  
b) Aprovar els Plans Municipals anuals d'explotació de platges mijançant instal·lacions de temporada.  
c) Formular al Conseller les propostes d'aprovació dels plans d'ordenació del litoral i de les normes per a l?establiment dels serveis de temporada a les platges.  
d) Atorgar les corresponents autoritzacions i llicències per a les actuacions que afecten les zones de domini públic, de servitud i d'afectació de les carreteres la titularitat de les quals correspon a la Generalitat Valenciana, d'acord amb el que estableix la Llei 51/1974, de 19 de desembre, de Carreteres.  
Article vint-i-nou  
La Divisió de Ports i Costes consta dels serveis següents:  
1. Servei de Ports. Executarà les instruccions de la Divisió de Ports i Costes per a la tutela i inspecció de l'Organisme Autònom Gerència de Ports; emetrà els informes que se li sol·liciten sobre les propostes de la Gerència de Ports, tramitant els assumptes relatius a les concessions y autoritzacions als ports de la Generalitat Valenciana a partir de les propostes elaborades per la Gerència de Ports; redactarà els projectes i dirigirà les obres de nova infrastructura que s'executen amb càrrec als Pressuposts de la Conselleria d'Obres Públiques, Urbanisme i Transports; redactarà els instruments de planificació general i específics i els documents de planejament urbanístic dels Ports de la Generalitat; elaborarà les dades estadístics que s'han de proporcionar a l?Administració de l'Estat; portarà el seguiment de les activitats de la Gerència de Ports per tal d'elaborar els informes que se li sol·liciten.  
Pel que fa a les activitats de la Gerència de Ports, el Servei de Ports actuarà com a oficina supervisora dels documents tècnics que aquella elabore i correspondrà al Cap de la Divisió l'aprovació tècnica d'aquests.  
Així mateix, en matèria de ports i instal·lacions esportives instruirà, tramitarà, informarà i formularà les propostes de resolució dels expedients d?autorització i concessió de les instal·lacions que no es troben en els ports adscrits a la Gerència, i tramitarà les propostes que sobre aquestes últimes formule la Gerència de Ports, així com la vigilància del compliment dels termes de les lleis i les concessions de la totalitat de les instal·lacions, i redactarà la planificació i normativa d'explotació del sector, tot això d'acord amb els plans i programes establerts per a tals matèries.  
2. Servei de Costes. Li correspondrà la formulació i tramitació dels plans d'ordenació del litoral i els plans d'ús de temporada; els informes del planejament quan afectaran el litoral; els informes preceptius en matèries reservades a l'Administració de l?Estat; els estudis, els informes i la vigilància dels efectes de les obres en el litoral amb la finalitat de defendre les costes; la tramitació i l?informe en matèria d'autorització d'abocaments; la vigilància i inspecció del compliment de les condicions de l'autorització; el control del grau de contaminació litoral i la proposta de mesures correctores; la redacció de la normativa tècnica d'aplicació a la defensa de costes i sanejament del litoral.»  
DISPOSICIO DEROGATORIA  
Queden derogades totes les disposicions d'igual o inferior rang que s'oposen al que estableix el present Decret, en l?àmbit territorial de la Comunitat Valenciana.  
DISPOSICIONS FINALS  
Primera  
El Conseller d'Obres Públiques, Urbanisme i Transports dictarà les disposicions necessàries per al desenvolupament del que estableix el present Decret, amb l'informe previ de les Conselleries d'Economia i Hisenda i d?Administració Pública.  
Segona  
El present Decret vigirà el mateix dia de la publicació en el Diari Oficial de la Generalitat Valenciana.  
València, 9 de maig de 1988.  
El President de la Generalitat,   
JOAN LERMA I BLASCO  
El Conseller d'Obres Públiques, Urbanisme i Transports,  
RAFAEL BLASCO I CASTANY


Còpia Permalink ELI